ร้านบางหวานอยู่ตรงข้ามกับ Yayoi บรรยากาศน่ารักๆ ร้านแต่งโทนสีชมพู เหมาะกับชื่อร้านดี แต่ร้านเล็กไปหน่อย ซึ่งปริมาณลูกค้าที่มามีจำนวนมากกว่าพื้นที่ที่ร้านจัดไว้

วันนี้เป็นการมาทานที่ร้านบางหวานครั้งแรก 2 เมนูที่ได้เลือกลิ้มลองวันนี้ คือ ปังเย็นภูเขาไฟ และ นมสดคาราเมลอัลมอนด์

ปังเย็นภูเขาไฟ
เหมากับการทาน 2 ท่านขึ้นไป (หรือใครที่โหยมากๆก็ทานคนเดียวเหมือนเราก็ได้นะ ฮ่าๆๆ) ปังเย็นสามารถเลือกได้ว่าต้องการทานแบบนุ่มหรือกรอบ ราคาจานละ 75฿ ซึ่งปริมาณเยอะมากจริงๆ ในจานนี้ประกอบไปด้วย ขนมปัง วิปครีม และเกล็ดหิมะที่ปกคลุมไปด้วยโอวัลติน และนมข้นเล็กน้อย ใครได้ลองบอกเลย ฟินนน

นมสดคาราเมลอัลมอนด์
ส่วนประกอบก็ตามชื่อเมนูเลย เป็นเครื่องดื่มเย็นๆหวานๆชื่นใจจจ (แต่สำหรับเรา เราคิดว่าไม่หวานเท่าไหร่) ราคา 90฿ ซึ่งปริมาณกับราคาไม่เหมาะกันเท่าไหร่เลย ฮ่าๆ

ใครผ่านมาแถวนี้ก็ลองแวะมาทานดูได้ อย่าเชื่อรีวิวนี้จนกว่าจะได้มาทานเอง ????